Tamedyazt d udem n usufeɣ n yiḥulfan, yal amdan amek it-yettwali, tikkelt d lferḥ d zhu, tikkelt d leḥzen d yimeṭṭi, tikkelt d asirem d wayen i yettmenni. Tamedyazt taqbaylit d tin yeddren s timawit, d tin yesɛan aswir unnig deg tmetti, imi itt-id-ttawin yimdanen deg tudert-nsen n yal ass, deg tegnatin yemgaraden, amdan s usefru i yessawaḍ izen-is, yettnadi ɣef wawal, akken ad d-yini ayen yettidir.